cyanic-selkie/wikianc huggingface dataset:
மார்கஸ் ட்ரஸ்கொதிக்
ஆரம்பகால வாழ்க்கை
பிரிஸ்டலுக்கு அருகிலுள்ள ஓல்ட்லேண்ட் காமனில் உள்ள சர் பெர்னார்ட் லோவெல் பள்ளியில் பயின்றார். 14 ஆம் வயதில் அவர் வெஸ்டர்ன் லீக்கில் கெய்ன்ஷாமிற்காக தனது தந்தையுடன் துடுப்பாட்டம் விளையாடினார். அதே நேரத்தில், அவர் 14 வயதிற்குட்பட்ட இங்கிலாந்து அணிக்காக எதிர்கால சர்வதேச அணி வீரர்களான ஆண்ட்ரூ பிளின்டாஃப் மற்றும் பால் கோலிங்வுட் ஆகியோருடன் விளையாட தேர்வு செய்யப்பட்டார். தனது சுயசரிதையான, கம்மிங் பேக் டு மீ என்பதில் ட்ரெஸ்கோதிக், தனது வயதில் இருந்த மற்ற சிறுவர்களை விட உயரமானவனாக இருந்தேன் என்பதை நினைவு கூர்ந்தார், இது அவருக்கு ஒரு பலத்தை அளித்தது, மேலும் பந்தை மற்றவர்களை விடவும் கடினமாக அடிக்க அவருக்கு உதவியது.
சான்றுகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1975 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
சாத்துமு தீவு
புலாவ் சாதுமு சிங்கப்பூரின் தெற்கு பகுதியில் அமைந்துள்ள ஒரு சிறிய தீவாகும். இதுவே சிங்கப்பூரின் தென் கடைசியில் அமைந்த தீவாகும். இந்த தீவில் தான் ராபிள்ஸ் கலங்கரை விளக்கம் அமைந்துள்ளது.
பெயர்க்காரணம்
மலாய் மொழியில் சாதுமு என்றால் ஒற்றை மரம் என்று பொருள். இந்த தீவில் முன்பு எப்பொழுதோ ஒற்றை மரம் ஒன்று இருந்த காரணத்தால் இந்த தீவு இப்படி அழைக்கப் படுகிறது.
பகுப்பு: சிங்கப்பூர் தீவுகள்
நவீன கட்டிடக்கலை
நவீன கட்டிடக்கலை என்பது முதலாம் உலகப் போரைத் தொடர்ந்து வந்த பத்தாண்டுகளில் பல மேற்கு நாடுகளில் எழுந்த ஒரு கட்டிடக்கலைப் பாணியைக் குறிக்கும். சில சமயங்களில் இது அனைத்துலகப் பாணி எனவும் குறிப்பிடப்படுவது உண்டு. நவீனம் என்னும் சொல், நடந்து கொண்டிருக்கும் காலத்தைச் சேர்ந்தவற்றைக் கடந்த காலத்தவற்றிலிருந்து வேறுபடுத்திக் காட்டுவதற்காகவே பொது வழக்கில் பயன்படுத்தப்படுகின்றது. கட்டிடக்கலையிலும், 17 ஆம் நூற்றாண்டில் தொடங்கிய மறுமலர்ச்சிக் கட்டிடக்கலையை அதற்கு முந்திய பாணிகளுடன் ஒப்பிட்டு நவீன கட்டிடக்கலை என்றனர். எனினும், இன்று நவீன கட்டிடக்கலை என்னும் போது அது 20 ஆம் நூற்றாண்டில் உருவாகி வளர்ந்த தனித்துவமானதொரு கட்டிடக்கலைப் பாணியைக் குறிக்கவே பயன்படுகின்றது. இது பொதுவாக 20 ஆம் நூற்றாண்டுக்கு உரியதாகக் கொள்ளப்படினும், நவீன கட்டிடக்கலைக்கான வித்து இந் நூற்றாண்டு தொடங்குவதற்குப் பல பத்தாண்டுகளுக்கு முன்னரே காணப்படுவதாக இன்றைய ஆய்வாளர்கள் கருதுகிறார்கள். எனினும், இதன் தொடக்கம் எதுவென்று அறுதியிட்டுக் கூறமுடியாத நிலையே உள்ளது.
நவீன கட்டிடக்கலை, பயன்பாடு சார்ந்த வடிவமைப்பு, கட்டிடப்பொருட்களின் அறிவார்ந்த பயன்பாடு போன்ற கொள்கைகளின் அடிப்படையில் உருவானது. இது வரலாற்றுப் பாணிகளைப் பின்பற்றுவதையும், அழகூட்டல் அணிகளைப் பயன்படுத்துவதையும் கைவிட்டு, கட்டிடப்பொருட்களினதும், கட்டிட வடிவங்களினதும் உள்ளார்ந்த அழகியல் தன்மைகளை வெளிக்கொண்டு வருவதற்கு முக்கியத்துவம் கொடுத்தது. இதனால் நவீன கட்டிடக்கலை, கட்டிடங்களுக்கு எளிமையான வடிவத்தைக் கொடுத்தது.
தொடக்கமும் வளர்ச்சியும்
சில வரலாற்றாளர்கள், நவீன கட்டிடக்கலையின் வளர்ச்சியை ஒரு சமூகவியல் நிகழ்வாகக் கருதுகின்றனர். அவர்கள் இதனை நவீனத்துவ இயக்கங்களோடும், அறிவொளி இயக்கங்களோடும் தொடர்புபடுத்துகிறார்கள். அவர்களுடைய கருத்துப்படி நவீன பாணி சமூக, அரசியல் புரட்சிகளினால் உருவானது. வேறு சிலர் இது முக்கியமாக தொழில்நுட்ப, பொறியியல் காரணிகளினாலேயே உந்தப்பட்டதாகக் கருதுகின்றனர். தொழிற் புரட்சியைத் தொடர்ந்து புதிய தொழில்நுட்ப வளர்ச்சிகள் கட்டிடக்கலை தொடர்பில் புதிய வாய்ப்புக்களை உருவாக்கும் சாத்தியங்கள் இருந்தன. இதனால், 19 ஆம் நூற்றாண்டின் நடுப் பகுதியில் இருந்தே இவ் வளர்ச்சிகளைக் கோட்பாட்டு அடிப்படையிலும், நடைமுறையிலும் கட்டிடக்கலையில் பயன்படுத்துவதற்கான முயற்சிகள் மேற்கொள்ளப்பட்டு வந்தன. கண்ணாடி, இரும்பு, காங்கிறீட்டு போன்ற பொருட்களின் உற்பத்தி தொடர்பாக ஏற்பட்ட முன்னேற்றங்கள் அவற்றைக் கட்டிடக்கலையில் பயன்படுத்துவதற்கான வாய்ப்புக்களை வழங்கின. 1851 ஆம் ஆண்டில் கட்டப்பட்ட ஜோசேப் பாக்ஸ்ட்டனின் கிறிஸ்டல் மாளிகை கண்ணாடி, இரும்பு ஆகியவற்றைப் பயன்படுத்திய தொடக்க கால எடுத்துக்காட்டு ஆகும். 19 ஆம் நூற்றாண்டின் இறுதிப் பத்தாண்டுகளில், இரும்பை, அமைப்புச் சட்டகங்களாகப் பயன்படுத்திப் பல கட்டிடங்கள் உருவாயின. 1883-1885 ஆம் ஆண்டுக் காலப்பகுதியில் கட்டப்பட்ட வில்லியம் லே பாரன் ஜென்னி என்னும் கட்டிடக்கலைஞரின் ஹோம் இன்சூரன்ஸ் கட்டிடம் இரும்பினால் கட்டப்பட்ட ஒரு கட்டிடமாகும். 1889 ஆம் ஆண்டில் பாரிசில் கட்டப்பட்ட ஈபெல் கோபுரமும் இரும்பைக் கட்டிடங்களில் பயன்படுத்துவதில் ஏற்பட்ட ஒரு திருப்புமுனையாக விளங்கியது.
பயன்பாட்டியம்
நவீன கட்டிடக்கலையின் முக்கிய அம்சங்களில் ஒன்று பயன்பாட்டியக் கொள்கை (functionalism) ஆகும். லூயிஸ் ஹென்றி சலிவன் என்னும் கட்டிடக்கலைஞர் பயன்பாட்டியக் கொள்கையைக் கட்டிடக்கலையில் அறிமுகப்படுத்தினார்.
சூரியக்கடை
சூரியக்கடை (Suriyakadi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643510. இது சித்தேரி மலையில் உள்ள ஒரு மலை கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 76 கிலோமீட்டர் தொலைவிலும், பாப்பிரெட்டிப்பட்டியில் இருந்து 56 கிலோமீட்டர் தொலைவிலும் தொலைவிலும் உள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
குரங்கு அருவி
குரங்கு அருவி (Monkey Falls) கோயம்புத்தூர் மாவட்டம் பொள்ளாச்சி அருகே உள்ளது. இந்த அருவி பொள்ளாச்சியிலிருந்து வால்பாறை செல்லும் வழியில் உள்ளது. இது பொள்ளாச்சியிலிருந்து 30 கி.மீ. தொலைவில் உள்ளது. கோவையிலிருந்து 60 கி.மீ. தொலைவில் உள்ளது.
படங்கள்
பகுப்பு: கோயம்புத்தூர் மாவட்டத்திலுள்ள அருவிகள்
இயேசுவின் விருத்தசேதனம்
இயேசுவின் விருத்தசேதனம் என்பது லூக்கா நற்செய்தியின்படி இயேசு கிறித்துவின் வாழ்வில் நடந்த ஒரு நிகழ்வு ஆகும். இதன் படி இயேசு பிறந்த எட்டாம் நாள் தூய்மைச் சடங்கை நிறைவேற்றி அவருக்கு விருத்த சேதனம் செய்து அவரை ஆண்டவருக்கு அர்ப்பணிக்க அவரின் பெற்றோர் எருசலேமுக்குக் அவரை கொண்டு சென்றார்கள். இந்த நாளிலேயே அவருக்கு இயேசு என்னும் பெயரும் இடப்பட்டது. இந்த நிகழ்வு கிறித்தவக் கலையில் 10ஆம் நூற்றாண்டு முதல் இடம்பெறத்துவங்கியது. முதலில் இயேசுவின் வாழ்க்கைச்சக்கரத்தில் ஒரு பகுதியாக மட்டுமே சித்தரிக்கப்பட்டாலும், பின்னாட்களில் இந்த நிகழ்வே தனி கருப்பொருளாக மாறியது.
மேற்கோள்கள்
பகுப்பு:இயேசு பகுப்பு:நற்செய்தி நிகழ்வுகள் பகுப்பு:லூக்கா நற்செய்தி
பிராடிகைனின்
பிராடிகைனின் (Bradykinin) என்பது குருதிக்குழல்களை விரிவடையச் செய்து இரத்த அழுத்தத்தைக் குறைக்கும் தன்மைக் கொண்ட ஒரு புரதக்கூறாகும். இரத்த அழுத்தத்தைக் குறைக்க உபயோகிக்கப்படும் குருதிக் குழாய்ச் சுருக்கி-மாற்று நொதி தடுப்பி வகை மருந்துகள் (ACE inhibitors) பிராடிகைனின் சிதைவதைத் தடுப்பதின் மூலமாக இதன் அளவை அதிகரித்து மேலும் இரத்த அழுத்தத்தைக் குறைக்கின்றன. பிராடிகைனின், புரோசுடாசைக்கிளின், நைட்ரிக் ஆக்சைடு, அகச்சீதப் படல மிகுமுனைவாக்கக் காரணி (Endothelium-Derived Hyperpolarizing Factor) ஆகியவற்றை வெளியிடுவதன் மூலமாக குருதிக்குழல்கள் மீது செயலாற்றுகின்றது. உடலியக்க, மருந்தியல்சார் செயற்பாடுகளைக் கொண்ட ஒன்பது அமினோ அமில புரதக்கூறான பிராடிகைனின் "கைனின்" தொகுதிப் புரதங்களைச் சேர்ந்ததாகும்.
பிராடிகைனினை 7-8, 1-2, 8-9 இடங்களில் மூன்று கைனினேசு நொதியங்கள்; இரத்தக் குழாய்ச் சுருக்கி-மாற்றும் நொதி (ACE), அமினோ புரதையூக்கி-பி (APP), கார்பாக்சி புரதையூக்கி-என் (CPN) பிளவுபடுத்துகின்றன.
மேற்கோள்கள்
பகுப்பு:உயிர்வேதியியல்
ரகுபதி வெங்கய்யா
ரகுபதி வெங்கய்யா நாயுடு (Raghupathi Venkaiah Naidu, 15 அக்டோபர் 1887 – 15 மார்ச் 1941) என்பவர் சென்னையில் மவுனபடக் காலத்தில் தொழில் நுட்பத்தால் மவுன படத்தை பேசும் படமாக காட்டியவர் மற்றும் திரையரங்க உரிமையாளர் ஆவார். இவரின் மகனான ஆர். பிரகாஷ் அக்காலத்தில் பல மவுனப் படங்களையும், பேசும் படங்களையும் இயக்கிய பிரபல திரைப்பட இயக்குநராவார்.
வாழ்க்கை
வெங்கைய்யா இன்றைய ஆந்திர மாநிலத்தின், இன்றைய கிருஷ்ணா மாவட்டத்தில் உள்ள மச்சிலிப்பட்டினத்தில் பிறந்தவர். இவரது தந்தையான ரகுபதி பிரித்தானிய படையில் சுபேதாராக இருந்தார். வெங்கய்யாவுக்கு 18 வயது ஆனபோது அவரது பெற்றோர் மச்சிலிப்பட்டினத்திலிருந்து மதராசுக்கு குடிபெயர்ந்தனர் அவர்களுடன் வெங்கைய்யாவும் சென்னைக்கு வந்து சேர்ந்தார். சென்னையில்  வெங்கய்யா தனது இருபதாவது வயதில் அப்பா அளித்த நிதியுதவியுடன் சிறு கலைப்போருள் கடையை ஆரம்பித்தார். அதில் ஒளிப்பட கருவிக்கு வேண்டிய ஒற்றை பிலிம்களை விற்று வந்தார். இந்த தொழிலால் பல ஒளிப்படக் கலைஞர்களின் அறிமுகம் ஏற்பட்டு, அதனால் ஒளிப்பட கலை மீது ஆர்வம் கொண்டு அக்கலையைக் கற்று, தனது கலைப் பொருள் கடையை ஒளிப்படம் எடுக்கும் கடையாக மாற்றி திறமையான ஒளிப்படக்காரராக மாறினார்.
மவுனப் படங்களை பேசும் படமாக திரையிடுதல்
அந்தக் காலகட்டத்தில் மவுனப் படங்கள் பெரும் வரவேற்பு பெற்று இருந்தது. அந்நிலையில் அப்போது புதியதாக வந்த க்ரோனோமெகாபோன் என்ற ஒலியை வெளிப்படுத்தும் கருவியைப் பயன்படுத்தி மவுனப் படங்களைப் பேசும்படங்கள்போல் காட்டலாம் என்ற செய்தியை பத்திரிகைகளில் அறிந்தார். அக்கருவியை வாங்க அவர் மனைவி அளித்த ஊக்கத்தால் ஒளிப்பட கடையை அடகு வைத்த பணத்தைக் கொண்டு 30 ஆயிரம் செலவில் ஜான் டிக்கென்ஸன் நிறுவனத்தின் மூலம் அந்த ஒலிக் கருவியைத் தருவித்தார். பின்னர் க்ரோனோமெகாபோன் ஒலிப்பதிவுத் தட்டுடன் இங்கிலாந்தில் அன்று புகழ்பெற்று விளங்கிய 12 துண்டுப் படங்களை வாங்கினார். அந்தப் படங்களை மக்கள் மத்தியில் திரையிட்டார். திரைக்குப் பின்னால் ஒளித்து வைக்கப்பட்டிருந்த க்ரோனோ மெகாபோனிலிருந்து திரையில் படம் தொடங்கும் அதே நேரத்துக்குத் துல்லியமான ஒத்திசைவுடன் ஒலிக்க விட்டார்.
இந்த புதிய அனுபவம் பார்வையாளர்களை ஈர்த்தது. பேசும்படம் பார்ப்பது போன்ற அனுபவத்தை, பேசும்படங்கள் அறிமுகமாவதற்கு 20 ஆண்டுகளுக்கு முன்பே பார்வையாளர்களுக்குக் கொடுத்தார். இந்த தொழில் நுட்பத்தைக் கொண்டு ஊர் ஊராக சுற்றியும், இலங்கை, பர்மா ஆகிய நாடுகளில் திரையிட்டும் பணம் ஈட்டினார்.
திரையரங்கு அமைத்தல்
நான்கு ஆண்டுகள் ஊர் ஊராக திரைப்படங்களை திரையிட பயணம் மேற்கொண்ட வெங்கய்யா சென்னை திரும்பியபின் மேலைநாடுகளைப் போல் திரையரங்கம் அமைக்க வேண்டும் என்று முடிவு செய்து, 1912 இல் சிந்தாரிப்பேட்டையில் அன்று ‘கறுப்பர்கள் தெரு’ என்று அழைக்கப்பட்ட பிளாக்கர்ஸ் சாலையில் கெயிட்டி சினிமா ஹால் என்ற பெயரில் திரையரங்கை கட்டினார். கெயிட்டி திரையரங்கைத் தொடர்ந்து கிரவுன், குளோப் ஆகிய திரையரங்குகளையும் சென்னையில் நிறுவி புகழ்பெற்ற திரையரங்க அதிபராக விளங்கினார்.
மேற்கோள்கள்
பகுப்பு:தெலுங்கு மக்கள் பகுப்பு:1941 இறப்புகள் பகுப்பு:தொழிலதிபர்கள் பகுப்பு:தெலுங்குத் திரைப்பட இயக்குநர்கள் பகுப்பு:1887 பிறப்புகள் பகுப்பு:கிருஷ்ணா மாவட்ட நபர்கள்
டீ. வி. பார்த்தசாரதி
'''டி.வி. பார்த்தசாரதி' (T. V. Parthasarathi'') இந்தியாவின் தமிழ்நாட்டைச் சேர்ந்த ஒரு மட்டைப்பந்து வீரர் ஆவார். 1916 ஆம் ஆண்டு நவம்பர் மாதம் 11 ஆம் நாள் பிறந்தார். மேற்கு வங்கம், மைசூர், மெட்ராசு துடுப்பாட்ட அணிகளுக்காக முதல் தரப் போட்டிகளில் விளையாடியுள்ளார். . 1988 ஆம் ஆண்டு திசம்பர் மாதம் 5 ஆம் நாள் தன்னுடைய 72 ஆவது வயதில் காலமானார்.
புற இணைப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:1916 பிறப்புகள் பகுப்பு:1988 இறப்புகள் பகுப்பு:இந்தியத் துடுப்பாட்டக்காரர்கள் பகுப்பு:தமிழ்நாடு துடுப்பாட்டக்காரர்கள்
இவனசென்சு வெளியீடுகள்
இவனசென்சு வெளியீடுகள்:
சுடூடியோ வெளியீடுகள்:
௧. Fallen (2003)
௨. The Open Door (2006)
நேரடி வெளியீடுகள்:
௧. Anywhere but Home (2004)
௧. Bring Me to Life (2003)
௨. Going Under (2003)
௩. My Immortal (2003)
௪. Everybody's Fool (2004)
௫. Call Me When You're Sober (2006)
௬. Lithium (2007)
௭. Sweet Sacrifice (2007)
௮. Good Enough (2007)
மேலும் காண்க
பகுப்பு:இசை வெளியீடுகள்
டார்வின் நாள்
டார்வின் நாள் (Darwin Day) என்பது ஒவ்வோர் ஆண்டும் பெப்ரவரி 12 ஆம் நாளன்று கொண்டாடப்பட்டு வருகிறது. இந்நாளிலேயே 1809 ஆம் ஆண்டில் பரிணாமத் தத்துவத்தை உலகுக்கு அளித்த சார்ல்ஸ் டார்வின் பிறந்தார். அறிவியலையும் அறிவியலை மேம்படுத்தவும் உதவிய டார்வினின் பணிகளை இந்நாளில் நினைவு கூருகிறார்கள்.
வெளி இணைப்புகள்
பகுப்பு:பெப்ரவரி சிறப்பு நாட்கள்
பௌமாகர வம்சம்
கர வம்சம் (Kara dynasty) என்றும் பௌமா வம்சம் (Bhauma dynasty) அழைக்கப்படும் இது 8 -10 ஆம் நூற்றாண்டுகளுக்கு இடையில் கிழக்கு இந்தியாவில் ஆட்சி செய்த இந்திய வம்சமாகும். தோசலா என்று அழைக்கப்படும் இவர்களின் இராச்சியம், இன்றைய ஒடிசாவின் பகுதிகளை உள்ளடக்கி இருந்தது.
தோற்றம்
பௌமா-கர குடும்பத்தின் தோற்றம் பற்றி உறுதியாகத் தெரியவில்லை. வம்சத்தின் முந்தைய பதிவுகள் இவர்களின் குடும்பத்தை "பௌமா" என்று பெயரிடுகின்றன. வம்சத்தின் ஆறாவது மன்னரான இரண்டாம் சுபாகரனின் கல்வெட்டில் "கர" முதலில் ஒரு வம்சப் பெயராகக் குறிப்பிடப்பட்டுள்ளது. அனைத்து ஆண் அரசர்களின் பெயர்களும் "கர" என்று முடிவடைகின்றன. இது "கர" ஒரு குடும்பப் பெயராக பயன்படுத்தப்படுவதை விளக்கியது.
ஆரம்பகால ஆட்சியாளர்கள்
பௌமா-கர கல்வெட்டுகள் தேதி குறிப்பிடப்படாமல் இருக்கின்றன. இது வெறுமனே 'சம்வத்' (நாட்காட்டிக்கன சமசுகிருதச் சொல்) என்று குறிப்பிடப்பட்டுள்ளது. இந்த சகாப்தம் பொது ஊழி 736-ஆம் ஆண்டிலிருந்து தொடங்குகிறது என்றும், பௌமா-கர ஆட்சியின் தொடக்கத்தைக் குறிக்கிறது என்றும் வரலாற்றாசிரியர் கிருஷ்ண சந்திர பாணிகிரஹி நம்பினார். இருப்பினும், தினேஷ்சந்திர சிர்கார் இந்த சகாப்தத்தின் தொடக்கத்தை பொ.ச. 831 என தேதியிட்டார். பௌமா-கர நிலப்பிரபுத்துவ இரண்டாம் சத்ருபஞ்சனின் தசபல்லா கல்வெட்டில் உள்ள வானியல் தரவுகளின் பகுப்பாய்வு அடிப்படையில் இரிச்சர்ட் ஜி. சாலமன் சிர்காரின் பரிந்துரையை மிகவும் உறுதியானது என்று நம்புகிறார். இருப்பினும் அது உறுதியானது அல்ல என்றும் இவர் குறிப்பிடுகிறார்.
முந்தைய பௌமா கர மன்னர்கள் தெற்கு கொங்கோடா பகுதியை ஆண்ட சைலோத்பவர்களுடன் சமகாலத்தில் வடக்கு தோசாலி பகுதியை ஆட்சி செய்ததாகத் தெரிகிறது. மன்னர் முதலாம் சிவகரன் (சுமார் பொ.ச. 756 அல்லது 786) காலத்தில் இந்த வம்சம் கடலோர ஒடிசாவின் பெரும்பகுதியை ஆட்சி செய்திருக்கலாம். சுவேதக கங்க மன்னன் ஜெயவர்மதேவனின் கஞ்சாம் கல்வெட்டின் படி, முதலாம் சிவகரன் கொங்கோடாவையும் கலிங்கத்தின் வடக்குப் பகுதியையும் கைப்பற்றினான். அவரது வழித்தோன்றல் மூன்றாம் சிவகரனின் தல்சர் கல்வெட்டு, அவர் இராதா (இன்றைய மேற்கு வங்காளம் ) மன்னனை தோற்கடித்து, தோற்கடிக்கப்பட்ட மன்னனின் மகளை மணந்தார் என்று கூறுகிறது.
பாலர்கள் மற்றும் இராஷ்டிரகூடர்களின் படையெடுப்புகள்
முதலாம் சுபாகரனின் (ஆட்சி பொ.ச.790), நியூல்பூர் கல்வெட்டு, அரியணையின் உரிமையைக் கோரிய தனது உறவினர்களின் கிளர்ச்சியை நசுக்கினார் எனக் கூறுகிறது. பொ.ச. 790க்கும் 829-க்கும் இடையில், முதலாம் சுபாகரன், அவரது மூத்த மகன் இரண்டாம் சிவகரன் ஆகியோரின் ஆட்சியின் போது, இராஷ்டிரகூடர்களும், பாலர்களும் தொடர்ந்து பௌமா இராச்சியத்தின் மீது படையெடுத்து பலவீனப்படுத்தியது.
முதலாம் சுபாகரனின் இளைய மகன் முதலாம் சாந்திகரன், மேலைக் கங்க மன்னன் இராஜமல்லனின் மகளான முதலாம் திரிபுவன மகாதேவியை மணந்தார். திரிபுவன மகாதேவியின் (சுமார் கொ.ச.846) டேங்கானாள் கல்வெட்டு, இராஷ்டிரகூட-பாலர் ஆதிக்கத்திற்கு முற்றுப்புள்ளி வைப்பதற்கு முன்பு பௌமா-கர இராச்சியம் மோசமான நிலையில் இருந்ததாகக் கூறுகிறது. அவர் இராச்சியத்தை மீண்டும் ஒன்றிணைத்தார். ஆனால் குடும்பம் அதன் முன்னாள் அதிகாரத்தை மீண்டும் பெறவே இல்லை. அவரது பேரன் இரண்டாம் சாந்திகரன் வயது வந்தவுடன் அவர் அரியணையைத் துறந்ததாக அவரது தல்சர் கல்வெட்டு தெரிவிக்கிறது.
உள்நாட்டுப் போர்
பௌமா-கர குடும்ப உறுப்பினர்களால் ஏற்பட்ட அதிகாரப் போட்டியின் காரணமாக சுமார் பொ.ச 880-லிருந்து படிப்படியாக வீழ்ச்சியுற ஆரம்பித்தது. வம்சத்தின் முதல் அறியப்பட்ட சைவ மன்னரான நான்காம் சுபாகரன் ஆட்சி ஐந்து ஆண்டுகளுக்கும் குறைவாகவே நீடித்தது (ஆட்சி பொ.ச.881-884). அவருக்குப் பிறகு அவரது சகோதரர் மூன்றாம் சிவகரன் ஆட்சி செய்தார். அவருடைய ஆட்சி சுமார் ஒன்பது ஆண்டுகள் நீடித்தது.
நான்காம் சுபாகரனின் இராணியான இரண்டாம் திரிபுவன மகாதேவி (பொ.ச. 894) அடுத்து ஆட்சிக்கு வந்தார். மூன்றாம் சிவாகரன் வாரிசு இல்லாமல் இறந்தார் என்று அவரது கல்வெட்டுகள் பொய்யாகக் கூறுகின்றன. இது அவரது மருமகன்கள் அரியணைக்கான உரிமைகோரலைப் புறக்கணிக்கும் ஒரு திட்டமிட்ட முயற்சியாகும். அண்டை நாடான சோமவம்சி வம்சத்தின் ஆட்சியாளராக இருந்த அவரது தந்தை முதலாம் ஜனமேஜயனின் உதவியுடன் அவர் அரியணையைப் பெற்றதாக பெரும்பாலான வரலாற்று அறிஞர்கள் நம்புகின்றனர். ஜனமேஜயன் ஒட்டர நாட்டின் மன்னனைக் கொன்றதாக பிரம்மேஸ்வரர் கோயில் கல்வெட்டு தெரிவிக்கிறது. பானிகிரஹி கொல்லப்பட்ட மன்னரை மூன்றாம் சிவகரனுடன் அடையாளம் காட்டினார். ஆனால் மற்ற வரலாற்றாசிரியர்கள் அவரை ஜனமேஜயனின் கலகக்கார பாஞ்சா அரசராக அடையாளப்படுத்துகின்றனர். இரண்டாம் திரிபுவன மகாதேவியின் ஆட்சி அநேகமாக மிகக் குறுகிய காலமே இருந்திருக்கும். ஏனெனில் அவரது ஏற்றம் அரசவைப் பிரிவுகளால் சர்ச்சைக்குரியதாக இருந்துள்ளது. பிற்கால பௌமா-கர அரசர்களின் பதிவுகள் அவரது ஆட்சியைக் குறிப்பிடவில்லை. இது மூன்றாம் சிவகரனின் மகன்களால் அவர் ஒரு முறையான ஆட்சியாளராக அங்கீகரிக்கப்படவில்லை என்பதைக் குறிக்கிறது, அவர்கள் இணை அரசாங்கங்களை அமைத்திருக்கலாம்.
கதிராநல்லூர் பிரசன்ன வெங்கட்ரமணசுவாமி கோயில்
கதிராநல்லூர் பிரசன்ன வெங்கட்ரமணசுவாமி கோயில் தமிழ்நாட்டில் நாமக்கல் மாவட்டம், கதிராநல்லூர் என்னும் ஊரில் அமைந்துள்ள பெருமாள் கோயிலாகும்.
பௌமாகர வம்சம்
உள்நாட்டுப் போர்
பொ.ச.894-923-இல் குறைந்தது ஐந்து ஆட்சியாளர்கள் பௌமா-கர சிம்மாசனத்தை உரிமை கொண்டாடினர். இது இராச்சியம் நிலையற்றதாக மாறியிருந்தது என்பதை கூறுகிறது. பின்னர், இரண்டாம் திரிபுவன மகாதேவியின் இரு மருமகன்களான மூன்றான் சாந்திகரன், ஐந்தாம் சுபாகரன் ஆகியோர் பதவியேற்றனர். அதன்பின், ஐந்தாம் சுபாகரனின் இராணியான கௌரி மகாதேவி, அவர்களது இளம் மகள் தண்டிமகாதேவியின் ஆட்சியாளராக, இராச்சியத்தைக் கட்டுப்படுத்தினர். தண்டிக்குப் பிறகு (பொ.ச. 916 அல்லது 923), அவரது மாற்றாந்தாய் வகுலா-மகாதேவி (ஐந்தாம் சுபாகரனின் மற்றொரு இராணி) அரியணை ஏறினார். வகுலாவின் தந்தைவழி குடும்பம் தண்டியை அரியணையில் இருந்து கீழே இறக்க உதவியிருக்கலாம். இவருக்குப் பிறகு மூன்றாம் சாந்திகரனின் இராணியான தர்ம மகாதேவி பதவிக்கு வந்தார். இந்த இராணிகள் பரம-மகேசுவரி, 'பரம-பட்டாரிகா', மகாராஜாதிராஜா, பரமேசுவரி ஆகிய பட்டங்களை ஏற்றுக்கொண்டனர்.''
கதிராநல்லூர் பிரசன்ன வெங்கட்ரமணசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பௌமாகர வம்சம்
உள்நாட்டுப் போர்
அண்டை நாடுகளான சோமவம்சி மற்றும் பஞ்சா வம்சத்தினர் பௌமா-கர இராச்சியத்தைக் கைப்பற்ற முயன்றதாகத் தெரிகிறது. இது வேறுபாடுகள் மற்றும் அரசியல் சூழ்ச்சிகளுக்கு வழிவகுத்தது. வரலாற்றாசிரியர் கிருஷ்ண சந்திர பாணிகிரஹியின் கூற்றுப்படி, கிஞ்சலியின் பஞ்சாக்கள் தங்கள் இளவரசிகளில் இருவரை (வகுலா மற்றும் தர்மா) பௌமா-கர குடும்பத்தில் திருமணம் செய்து வைத்தனர். பின்னர் அவர்கள் மூலம் பௌமா-கர சிம்மாசனத்தைக் கட்டுப்படுத்தினர். பௌமா-கர பிரதேசம் இறுதியில் சோமவம்சிகளின் கட்டுப்பாட்டின் கீழ் வந்தது.
மதம்
thumb| [[சாமுண்டி கோயில், ஒடிசா|சாமுண்டி கோவிலில் காணப்படும் சிற்பம்]] பௌமா-கர மன்னர்கள் பௌத்தத்தின் மீதும், சைவ சமயத்தின் மீதும் சகிப்புத்தன்மையுடன் இருந்தனர். பௌத்த மதத்தைச் சேர்ந்த முதலாம் சுபாகரன், சைவ மதத்தைச் சேர்ந்த மாதவ-தேவியை மணந்தார். பௌத்த மதத்தைச் சேர்ந்த மூன்றாம் சுபாகரன், நோட்டிலோ கிராமத்தின் ஒரு பகுதியை வைத்தியநாதருக்கு ( சிவனின் அம்சம்) அர்ப்பணிக்கப்பட்ட புலிந்தேசுவர சன்னதிக்கு வழங்கினார். இது அவரது இந்தோல் கல்வெட்டு மூலம் தெரிகிறது. சைவரான மூன்றாம் சிவகரன்,, ஜெயஷ்ரம- புத்த விகாரத்தில் ஒரு பௌத்த கோவிலுக்கு இரண்டு கிராமங்களை வழங்கினார். முதலாம் திரிபுவன மகாதேவியின் டேங்கானாள் கல்வெட்டின் படி, அவரது முன்னோடிகளான முதலாம் சிவகரனும் முதலாம் சாந்திகரனும் "மற்றவர்களுக்காக தங்கள் நாட்டின் செல்வத்தை மதப் பணிகளில் செலவழித்து தீர்த்துவிட்டனர்" என்கிறது. மேலும் பல மடங்களையும் கோவில்களையும் கட்டினார்கள்.
கதிராநல்லூர் பிரசன்ன வெங்கட்ரமணசுவாமி கோயில்
கோயில் அமைப்பு
இங்குக் கோயில் கோசாலை உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பௌமாகர வம்சம்
பிராமணியம்
thumb| சாமுண்டி கோயில், ஒடிசா பௌமா கர ஆட்சியின் பிற்பகுதி ஒடிசாவில் பிராமணியத்தின் மறுமலர்ச்சியைக் குறித்தது. இது தாந்த்ரீக பௌத்தத்தின் (வஜ்ரயானம்) பெயரில் நடத்தப்படும் வழக்கத்திற்கு மாறான நடவடிக்கைகளைத் தடுப்பதற்கான அரச முயற்சிகளின் விளைவாக இருக்கலாம். முதலாம் சுபாகரனின் இராணி மாதவ-தேவி, மாதவேசுவரருக்கு ( சிவன்) அர்ப்பணிக்கப்பட்ட ஒரு கோயிலைக் கட்டினார். மேலும் வழிபாடு நடத்துவதற்கு ஒரு சைவ ஆச்சாரியரையும் நியமித்தார்.
ஒரு வைணவரான இராணி முதலாம் திரிபுவன மகாதேவியின் தந்தை இராஷ்டிரகூடர் மற்றும் பாலப் படையெடுப்பாளர்களை இராச்சியத்திலிருந்து வெளியேற்றுவதில் முக்கிய பங்கு வகித்ததாகத் தெரிகிறது.
கதிராநல்லூர் பிரசன்ன வெங்கட்ரமணசுவாமி கோயில்
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பௌமாகர வம்சம்
பிராமணியம்
பத்தாவது மன்னன் ஐந்தம் சுபாகரன் (ஆட்சி பொ.ச. 881) தன்னை சிவ பக்தன் ( பரம-மகேசுவரன் ) என்று அழைத்துக் கொண்டார். குடும்பத்தின் அடுத்தடுத்த ஆட்சியாளர்கள் அனைவரும் சைவ சமயத்தைப் பின்பற்றினார்கள். குடும்பத்தால் கட்டப்பட்ட அனைத்து கோவில்களும் சிவன் கோவில்களாக இருந்தன. விதிவிலக்காக சாமுண்டிக்கு சாமுண்டி கோயில் கட்டப்பட்டது.
மொரோக்கோவின் ஆறாம் முகம்மது
ஆறாம் முகம்மது (Mohammed VI, (محمد السادس, பிறப்பு: ஆகத்து 21, 1963) என்பவர் மொரோக்கோ நாட்டின் தற்போதைய மன்னர் ஆவார். இவர் 1999 ஆம் ஆண்டு சூலையில் மொரோக்கோ மன்னராகப் பதவியேற்றார்.
முகம்மது சட்டத்துறையில் இளங்கலைப் பட்டத்தை மொரோக்கோவின் அக்தால் பல்கலைக்கழகத்தில் 1985 இல் பெற்றார். அதே ஆண்டு நவம்பர் 26 இல் மொரோக்கோ இராணுவத்தில் சேர்க்கப்பட்டு கேர்ணல் மேஜராகப் பதவியேற்றார். 1994 ஆம் ஆண்டு வரை இவர் இராணுவத்தில் பணியாற்றினார். 1993 இல் பிரான்சின் நைசு சோபியா ஆண்டிபாலிசு பல்கலைக்கழகத்தில் சட்டத்துறையில் முனைவர் பட்டத்தையும் பெற்றார்.
வெளி இணைப்புகள்
பகுப்பு:1963 பிறப்புகள் பகுப்பு:மொரோக்கோ மன்னர்கள் பகுப்பு:வாழும் நபர்கள்
சிறீ சிறீ அனிருத்ததேவா விளையாட்டு பல்கலைக்கழகம்
சிறீ சிறீ அனிருத்ததேவா விளையாட்டு பல்கலைக்கழகம் (Sri Sri Aniruddhadeva Sports University), அசாமின் திப்ருகார் மாவட்டத்தில் உள்ள சாபுவாவில் அமைந்துள்ள அசாம் மாநிலப் பல்கலைக்கழகம் ஆகும். இப்பல்கலைக்கழகம் செப்டம்பர் 26, 2018 அன்று அசாம் சட்டமன்றத்தால் நிறைவேற்றப்பட்ட அசாம் சிறீ சிறீ அனிருத்ததேவா விளையாட்டு பல்கலைக்கழக சட்டம், 2018 மூலம் நிறுவப்பட்டது. இச்சட்டத்திற்குத் திசம்பர் 10, 2018 அன்று அசாம் ஆளுநர் ஒப்புதலை வழங்கினார். சூலை 2020 10 அன்று செயபிரகாசு வர்மா பல்கலைக்கழகத்தின் முதல் துணைவேந்தராகப் பொறுப்பேற்றார். இப்பல்கலைக்கழகம் தற்போது திப்ருகர் பல்கலைக்கழக வளாகத்திலிருந்து செயல்படுகிறது.
கல்வி
இப்பல்கலைக்கழகம் 2020-21 கல்வியாண்டிலிருந்து உடற்கல்வியில் இளநிலை நான்கு ஆண்டு பாடத்தினை வழங்குகிறது. ஒன்று, இரண்டு அல்லது மூன்று ஆண்டுகள் கல்வி முடிந்த பிறகு வெளியேறும் வசதிகளுடன் இப்பாடம் அறிமுகப்படுத்தப்பட்டது. இதனால் தேசிய கல்விக் கொள்கை 2020-ன் படி முறையே சான்றிதழ், பட்டயம் அல்லது இளங்கலை பட்டம் பெறலாம்.
வெளி இணைப்புகள்
பகுப்பு:அசாமில் உள்ள பல்கலைக்கழகங்கள்
கிளாடியேட்டர் (திரைப்படம்)
கிலாடியேட்டர்(Gladiator) 2000 ஆம் ஆண்டில் வெளிவந்த வரலாற்றுத் திரைப்படமாகும்.ஹாலிவுட்டின் பிரபல இயக்குனரான ரிட்லி சுகாட்டின் இயக்கத்தில் வெளிவந்த இத்திரைப்படத்தில் வரலாற்று நிகழ்வுகழ் பல தவறாக காட்சியமைக்கப்பட்டதாக பல வரலாற்று ஆராய்ச்சியாளர்கள் குறை கூறுகின்றனர்.இருப்பினும் இத்திரைப்படம் 73 ஆம் அகடமிய விருது வழங்கும் விழாவில் ஜந்து ஆஸ்கார் விருதுகளைப் பெற்றது. ஹான்ஸ் சிம்மர் இசையமைத்துள்ளார்.
கதைச் சுருக்கம்
ரோமர் அரசர் தன் மகனை விட அதிகமாக ஒரு படைத் தளபதியை நேசிக்கின்றார். அத்துடன் தனக்குப் பின்னர் அவரே ஆட்சிப் பொறுப்பை ஏற்கவேண்டும் என்றும் விரும்புகின்றார். இந்தத் தகவலை அறிந்துகொள்ளும் அவரது மகன் தந்தையைக் கொலை செய்து தான் ஆட்சிப் பீடம் ஏறுகின்றார் அத்துடன் அந்தத் தளபதியையும் கொலை செய்ய முயற்சிக்கின்றார்.
இதில் தப்பும் தளபதி பின்னர் மன்னரை எவ்வாறு எங்கு சந்திக்கின்றார் என்பதே மிகுதிக் கதை.
பரிந்துரைக்கப்பட்டவை
பகுப்பு:ஆங்கிலத் திரைப்படங்கள் பகுப்பு:2000 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:பழிவாங்குதல் குறித்தான திரைப்படங்கள் பகுப்பு:பிரித்தானிய திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:இத்தாலியில் படமாக்கப்பட்ட திரைப்படங்கள்
சென்னை சிவசுப்பிரமணியசுவாமி கோயில்
சென்னை சிவசுப்பிரமணியசுவாமி கோயில் தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிவசுப்பிரமணியசுவாமி, வள்ளி, தெய்வானை சன்னதிகளும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. ஐப்பசி மாதம் கந்தசஷ்டி திருவிழாவாக நடைபெறுகிறது.
மேற்கோள்கள்
பகுப்பு:சென்னை மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கட்கி
கட்கி என்பது இந்திய நகரமான புனேயின் ஒரு பகுதி. இங்கு இந்திய அரசின் இராணுவ தளம் உள்ளது. இது கிர்கீ என்ற பெயரால் அழைக்கப்பட்டது. இங்கு போர் நினைவுக் கல்லறையும், போர் நினைவகமும் உள்ளன.
கன்டோன்மென்ட்
இங்குள்ள கன்டோன்மென்ட் பகுதி, கட்கி கன்டோன்மென்ட் என அழைக்கப்படுகிறது. இங்கு தான் போரின் போது இறந்தவர்களுக்கான கல்லறைகளும் உள்ளன. இங்கு இராணுவ தளமும் உள்ளது.
மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின் படி, கட்கி பாசறையின் மொத்த மக்கள்தொகை 78,684 ஆகும்.
சீவ முக்தி
சீவ முக்தி என்பது கர்ம யோகம், பக்தி யோகம் ஆகியவற்றில் தேர்ந்தபின் ஞான யோக வாழ்வில் மனம் எதிலும் சமத்துவநிலை அடைந்து, உயிருடன் இருக்கும் போதே மனநிறைவுடன் வாழ்வதே சீவ முக்தி எனும் பெரு நிலையை அடைதல் ஆகும். அத்தகைய பெருநிலையை அடைந்தவரை சீவ முக்தன் என்பர். சீவ முக்தர்கள் உடலை துறந்தபின் அடைவதே விதேகமுக்தி ஆகும்.
இதனையும் காண்க
பகுப்பு:இந்திய மெய்யியல் பகுப்பு:இந்துத் தத்துவங்கள் பகுப்பு:இந்து தொன்மவியல் பகுப்பு:வைதிக மெய்யியல்கள்
தேசிய வானூர்தியியல் ஆலோசனை செயற்குழு
தேசிய வானூர்தியியல் ஆலோசனை செயற்குழு-நாகாவானது (National Advisory Committee for Aeronautics-NACA) ஐக்கிய அமெரிக்க கூட்டரசால் வானூர்தியியல் ஆராய்ச்சி மற்றும் மேம்பாட்டுக்காக மார்ச் 3, 1915-ஆம் ஆண்டு நிறுவப்பட்டது. அக்டோபர் 1, 1958-இல் நாகா அமைப்பு கலைக்கப்பட்டது, அதன் சொத்துக்கள் மற்றும் வேலையாட்கள் புதிதாக நிறுவப்பட்ட தேசிய வானூர்தியியல் மற்றும் விண்வெளி நிர்வாகம்-நாசா அமைப்புக்கு மாற்றப்பட்டனர். இவ்வமைப்பின் ஆராய்ச்சியில் வடிவமைக்கப்பட்ட நாகா காற்றிதழ்கள் இன்றளவும் பயன்பாட்டில் உள்ளன.
கிரேக்க இலக்கியம்
கிரேக்க மொழியில் எழுதப்பட்ட இலக்கியம் கிரேக்க இலக்கியம் ஆகும். உலகின் மிகத் தொன்மையான, செம்மையான இலக்கியங்களுள் கிரேக்க இலக்கியமும் ஒன்று. மேற்குலகின் பண்பாட்டு அரசியல் பின்புலம் கிரேக்க இலக்கியத்தை அடிப்படையாகக் கொண்டது. கிமு 800 நூற்றாண்டிலேயே இலியட், ஓடிசி போன்ற காப்பிய நூல்கள் இந்த மொழியில் எழுந்தன. கிமு 400 களில் சோக்கிரட்டீசு, பிளேட்டோ, அரிசுட்டாட்டில் போன்ற பெரும் மெய்யியல்லாளர்களில் மெய்யியல் நூல்கள் எழுந்தன. அன்று தொட்டு இன்றுவரை ஒரு தொடர்ச்சியான இலக்கிய மரபு கிரேக்க இலக்கியத்திற்கு மட்டுமே உண்டு.
இவற்றையும் பார்க்க
பகுப்பு:இலக்கிய வரலாறு
துங்கா பாலம்
துங்கா பாலம் (Tunga Bridge) இந்தியாவின் கர்நாடக மாநிலத்தில் பாயும் துங்கா ஆற்றின் மீது கட்டப்பட்டுள்ள மிகப் பழமையான பாலங்களில் ஒன்றாகும். சிமோகா மாவட்டத்திலுள்ள தீர்த்தகள்ளி நகரத்தில் இப்பாலம் உள்ளது.
குறிப்பாக வார இறுதி நாட்களில் பாலத்தின் தனித்துவத்தைக் காண்பதற்காக துங்கா பாலம் பல பார்வையாளர்களை ஈர்க்கிறது.
கட்டமைப்பு
பாலமானது மேலே ஒரு வில் போன்ற அமைப்பைக் கொண்டுள்ளது. இவ்வில்லமைப்பு பாலத்தின் இருபுறமும் உள்ள தொடர்ச்சியான தூண்களால் ஆதரிக்கப்படுகிறது. மேலே வளைவு உருளை போன்ற கட்டமைப்புகள் உள்ளன. இரண்டு வளைவுகளையும் இணைத்து ஒரு கூரையாகத் தோன்றும் இந்த தனித்துவமான பாலம் சிறிய வித்தியாசங்கள் மட்டும் கொண்டு சிட்னி துறைமுகப் பாலத்தை ஒத்திருக்கிறது.
மரவாமதுரை பாகாலிக்காட்டு அய்யனார் கோயில்
மரவாமதுரை பாகாலிக்காட்டு அய்யனார் கோயில் தமிழ்நாட்டில் புதுக்கோட்டை மாவட்டம், மரவாமதுரை என்னும் ஊரில் அமைந்துள்ள கிராமக் கோயிலாகும்.
துங்கா பாலம்
வரலாறு
துங்கா பாலம் 1943 ஆம் ஆண்டில் கட்டி முடிக்கப்பட்டது, பின்னர் மைசூர் மகாராசாவான எச். எச். செயயச்சாமராசேந்திர வாடியாரால் திறந்து வைக்கப்பட்டது.
மேற்கோள்கள்
பகுப்பு:கர்நாடகம் பகுப்பு:கர்நாடக பாலங்கள்
மரவாமதுரை பாகாலிக்காட்டு அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலுண்டு மாவட்டம்
இலுண்டு மாவட்டம் (மலாய் மொழி: Daerah Lundu; ஆங்கிலம்: Lundu District) என்பது மலேசியா, சரவாக் மாநிலத்தில் கூச்சிங் பிரிவில்; உள்ள ஒரு மாவட்டம்.
சரவாக் மாநிலத்தின் மேற்குத் திசையில் உள்ள இலுண்டு மாவட்டத்தின் மொத்த பரப்பளவு 1,812.3 சதுர கி.மீ. இந்த மாவட்டம் வடக்கில் தென் சீனக் கடலை எதிர்கொள்கிறது. மேற்குப் பகுதியில் தஞ்சோங் டத்து கடற்கரை நகரம் உள்ளது.
பொது
இலுண்டு மாவட்டத்தின் வடக்குப் பகுதியில், தொடர்ச்சியான கடற்கரை பகுதிகள் உள்ளன. மேலும் பல தீவுகளும் உள்ளன. இதன் பின்னனியில் அந்தத் தீவுகளுக்கு உள்ளூர்ச் சுற்றுலா பயணிகள் அடிக்கடி பயணங்கள் மேற்கொள்வது வழக்கம்.
புவியியல்
இந்த மாவட்டத்தில் புகழ்பெற்ற காயான் ஆறு ஓடுகிறது. அதன் நீளம் 125 கி.மீ. ஆற்று வடிகால் பரப்பளவு 1,711 சதுர கி.மீ. நெல் சாகுபடி சிறப்பான முறையில் நடைபெற்று வருகிறது.
இலுண்டு (Lundu) எனும் பெயர் ஒருவகை மீனைச் சேர்ந்தது. அந்தக் காலக்கட்டத்தில் காடிங் மலையில் (Gunung Gading) இருந்து கீழே பாயும் இலுண்டு ஆற்றில் (Sungai Lundu) சிறிய வகை கெளுத்தி மீன்கள் (Catfish) நிறைந்திருக்கும். அந்த வகையில் இந்த இடத்திற்கு இலுண்டு என்று பெயர் வந்தது.
வண்டல் சமவெளி
பல ஆயிரக்கணக்கான ஆண்டுகளுக்கு முன்பு, கங்கார் ஆறு இந்தத் தாழ்வான சதுப்பு நிலத்தின் மீது வண்டலைக் கொண்டு வந்தது. அதனால் அங்கே ஒரு பரந்த சமவெளி உருவாகி உள்ளது என்பது புவியியலாளர்களின் கணிப்பு..
வரலாறு
18-ஆம் நூற்றாண்டின் நடுப்பகுதியில், பிடாயூ (Bidayuh) பழங்குடியினர் கங்கார் ஆற்றின் கிழக்குக் கரைக்குக் குடிபெயர்ந்தனர். பின்னர் இந்தப் பழங்குடியினர் தங்களை தயாக்கு இலுண்டு (Dayak Lundu) என்று அழைத்துக் கொண்டனர். இந்தப் பெயரே இன்று வரை நிலைத்து விட்டது.
19-ஆம் நூற்றாண்டின் தொடக்கத்தில், செரி அமான் மாவட்டத்தின் (Sri Aman District) லுப்பார் ஆற்றின் (Lupar River) மேற்குக் கரையில் உள்ள பலாவ் (Balau) பகுதியில் வாழ்ந்த இபான் மக்கள் கூட்டாக செபுயாவ் (Sebuyau) பகுதிக்கு குடிபெயர்ந்தனர். பலாவ் பகுதியில் சுற்றி இருந்த இதர பழங்குடியினருடன் ஏற்பட்ட கருத்து வேறுபாடுகள் அந்தக் குடிபெயர்வுக்கு காரணமாக அமைந்தது.
இபான் மக்களின் குடியேற்றம்
குடிபெயர்ந்த இபான் மக்கள் சிலரும்; அவர்களின் தலைவரான நியாம்போங் (Nyambong) என்பவரும்; சமரகான் மாவட்டத்தில் உள்ள சில பகுதிகளுக்கும், கூச்சிங் மாவட்டத்தில் உள்ள கம்போங் குவாப் (Kampong Kuap) பகுதிகளுக்கும்; தொடர்ந்து மேற்கு நோக்கி குடிபெயர்ந்தனர்.
ஜேம்சு புரூக் இராணுவத்திற்கு ஆதரவு
அதைத் தொடர்ந்து, அங்கிருந்த இபான் நீளவீடுகளின் தலைவரான சூகா (Jugah) என்பவர், 1839-இல் ஜேம்சு புரூக்கைச் சந்திக்க கூச்சிங்கிற்குச் சென்றார். பின்னர், சரவாக்கின் பல்வேறு இடங்களில் நடைபெற்று வந்த கிளர்ச்சிகளுக்கு எதிராக போராடி வந்த ஜேம்சு புரூக்கின் இராணுவத்திற்கு ஆதரவையும் உதவிகளையும் வழங்கினார்.
இராணுவ நடவடிக்கைகளுக்கும் உதவிகள் செய்தார், அதனால் அவருக்கு ஓராங் கயா பெமஞ்சா (Orang Kaya Pemancha) எனும் சிறப்புப் பெயர் வழங்கப்பட்டது.
வெளி இணைப்புகள்
பகுப்பு:சரவாக் பகுப்பு:சரவாக் மாவட்டங்கள்
அபோனோசு
அபோனோசு (Abonos, அபோனாஸ்) என்பது செருபிய நாட்டை சேர்ந்த ஒரு கோதிக்கு மெட்டல் இசைக்குழு ஆகும். இந்த இசைக்குழு 1999ஆம் ஆண்டில் பெல்கிரேடில் துவக்கப்பட்டது.
அபோனோசு வெளியீடுகள்
சுடூடியோ வெளியீடுகள்: ௧. Abonos (2004)
தனிப்பாடல்கள்: ௧. Urlik (2007)
பகுப்பு:இசைக் குழுக்கள் பகுப்பு:செர்பியா
தேசிய நவீன கலைக்கூடம், புதுதில்லி
alt=|thumb|272x272px| தேசிய நவீன கலைக்கூடத்தின் நுழைவு முகப்பு தேசிய நவீன கலைக்கூடம் (National Gallery of Modern Art) என்பது இந்திய அரசின் கலாச்சார அமைச்சகத்தின் கீழ் உள்ள பிரதான கலைக்கூடமாகும். இந்த பிரதான அருங்காட்சியகம் புது தில்லியில் உள்ள ஜெய்ப்பூர் மாளிகையில் அமைந்துள்ளது. இது மார்ச் 29, 1954 ஆம் நாளன்று இந்திய அரசால் நிறுவப்பட்டது. இதனைத் தொடர்ந்து இதன் கிளைகள் மும்பை மற்றும் பெங்களூரில் நிறுவப்பட்டன. இந்தக் கலைக்கூடத்தில் காட்சிக்கூடத் தொகுப்பில் 2000க்கும் மேற்பட்ட கலைஞர்களின் 1700 க்கும் மேற்பட்ட கலைப்பொருள்கள் அமைந்துள்ளன. அவற்றுள் தாமஸ் டேனியல், ராஜா ரவி வர்மா, அபானிந்திரநாத் தாகூர், ரவீந்திரநாத் தாகூர், ககேந்திரநாத் தாகூர், நந்தலால் போஸ், ஜாமினி ராய், அமிர்தா ஷெர்-கில் உள்ளிட்ட கலைஞர்களின் கலைப்பொருள்கள் மற்றும் வெளிநாட்டுக் கலைஞர்களின் கலைப்பொருள்கள் காட்சிக்கு வைக்கப்பட்டுள்ளன. இங்கு பாதுகாக்கப்பட்டுள்ள மிகப் பழமையான படைப்புகள் 1857 ஆம் ஆண்டிற்கு முந்தைய காலத்தைச் சேர்ந்தவையாகும். 12,000 சதுர மீட்டர் கண்காட்சி இடத்தைக் கொண்டு அமைந்துள்ள இந்த கலைக்கூடத்தின் புதுதில்லி கிளையானது உலகின் மிகப்பெரிய நவீன கலை அருங்காட்சியகங்களில் ஒன்றாகக் கருதப்படுகிறது.
வரலாறு
தேசிய கலைக்கூடத்திற்கான முதல் முன்மொழிவு 1938 ஆம் ஆண்டில் டெல்லியைச் சேர்ந்த கலைஞர்களின் அமைப்பான அகில இந்திய கவின் கலைகள் மற்றும் கைவினைச் சங்கத்தால் மேற்கொள்ளப்பட்டது. ஆரம்பத்தில் 1929 ஆம் ஆண்டில் இந்த நிறுவனம் டெல்லி நுண்கலைச் சங்கம் என்ற பெயரில் பதிவு பெற்றிருந்தது. இந்த நிறுவனத்தை அபானிந்திரநாத் தாகூரின் மாணவர்களான கலைஞர் சகோதரர்கள் பரதா மற்றும் சரதா உகில் ஆகியோர் நிறுவினர். 1946 ஆம் ஆண்டில், அப்போது சங்கமாக இயங்கி வந்த இந்த நிறுவனம் முதன்முதலாக சர்வதேச அளவில் அமைந்த தற்கால கலைக் கண்காட்சிக்கு ஏற்பாடு செய்தது, அதில் நவீன பிரெஞ்சு மற்றும் ஆங்கில கலைஞர்களின் ஓவியங்களும், அமெரிக்க கலைஞர்களின் செதுக்கல்களும் இடம் பெற்றிருந்தன. இந்தக் கண்காட்சியானது முதல் அகில இந்திய மாநாடு நடந்த காலகட்டத்தில் நடந்தது. அப்போது அதனை ஒரு மத்திய கலை அமைப்பாக உருவாக்குகின்ற தீர்மானம் நிறைவேற்றப்பட்டது. எவ்வாறாயினும், அடுத்தடுத்த ஆண்டுகளில், மும்பையில் புதிதாக அமைக்கப்பட்ட அகில இந்திய நுண்கலைக் கழகம், 1948 ஆம் ஆண்டில் நடைபெற்ற மூன்றாம் அகில இந்திய கலை மாநாட்டில் தனது சொந்த நிறுவனத்தை முன்வைத்தது. இதன் காரணமாக எழுந்த சிக்கல்களால் அமைப்புக்கான காரணி நீர்த்துப்போனது. .
1949 ஆம் ஆண்டில் கல்கத்தாவில் நடந்த கலை மாநாட்டின்போது அரசானது காட்சி கலைகள் குறித்த இந்த மாநாட்டிற்கு கலைஞர்கள் மற்றும் விமர்சகர்களின் கூட்டமைப்பை உருவாக்கியது. அதில் ஸ்டெல்லா கிராம்ரிச், ஜி. வெங்கடச்சலம், நந்தலால் போஸ், ஜாமினி ராய், ஓ.சி. கங்குலி, அதுல் போஸ், ஜேம்ஸ் எச். கசின்ஸ் மற்றும் பெர்சி பிரவுன் உள்ளிட்டோர் பங்கு பெற்றிருந்தனர். தேசிய அருங்காட்சியகம் மற்றும் தேசிய கலைக்கூடம் போன்ற கலை நிறுவனங்கள் அமைப்பது மற்றும் பொது மக்களிடம் கலையின் கல்விப் பங்கினை எடுத்துரைப்பது போன்ற ஆலோசனைகள் அவர்களிடம் கேட்கப்பட்டன. கருத்தரங்கில் பங்கேற்பாளர்கள் காட்சிக்கூடப் பிரச்சினையில் வெவ்வேறு வகையாக மறுமொழி தந்தனர். வரலாற்றாசிரியர் டாக்டர் நிஹார் ரஞ்சன் ரே போன்ற சிலர் பிரதிநிதித்துவ ஆலோசனைக் குழுவை அமைக்குமாறு அரசாங்கத்தை ஊக்குவித்தனர், அதே நேரத்தில் டெல்லியில் உள்ள கலைஞரும் குழுவின் நிறுவனர் உறுப்பினருமான சில்பி சக்ரா, கி.மு. சன்யால் போன்றவர்கள் அரசாங்கத்திற்கு தவறு என்று வாதிட்டனர் கலைஞர்களின் கைகளிலிருந்து இந்த முன்முயற்சியை எடுத்துக் கொள்வது தவறானது என்று எடுத்துக் கூறினர். அப்போது எடுக்கப்பட்ட தீர்மானத்தின்படி ஒரு தேசிய கலைக்கூடம் விரைவாக ஆரம்பிக்கப்பட வேண்டும் என்பதே ஆகும். அத்துடன் ஆரம்பத்தில் நிறுவுவதற்கும் தேசிய அருங்காட்சியகத்தை மேம்படுத்துவதற்கும் ஒரு தீர்மானத்தை நிறைவேற்றியது, அத்துடன் யுனெஸ்கோவுடன் இந்திய தேசிய ஆணையத்தின் பண்பாட்டிற்கான துணை ஆணையம் மூன்று அகாடமிகளை உருவாக்கவும் தீர்மானம் இயற்றப்பட்டது.
கட்டிடம்
ராஜ்பத்தின் முடிவில் இந்தியா நுழைவாயிலைச் சுற்றி அறுகோணத்தில் அமைந்துள்ள இந்த கட்டிடம் ஜெய்ப்பூர் மகாராஜாவின் முன்னாள் குடியிருப்பு அரண்மனையாக இருந்தது. அதன் காரணமாக இது ஜெய்ப்பூர் ஹவுஸ் என்று அழைக்கப்படுகிறது. பட்டாம்பூச்சி வடிவ கட்டிடம் ஒரு மைய குவிமாடம் மற்றும் 1936 ஆம் ஆண்டில் கட்டப்பட்டது. . லுடியென்ஸின் டெல்லியை வடிவமைப்புக்குப் பிறகு இது சர் ஆர்தர் ப்ளோம்ஃபீல்ட் என்பவரால் வடிவமைக்கப்பட்டது மத்திய அறுகோணம் சர் எட்வின் லுடியன்ஸ் என்ற கலைஞரால் வடிவமைக்கப்பட்டது.
தேசிய கலைக்கூடத்திற்கான யோசனை 1949 ஆம் ஆண்டில் இருந்தபோதிலும், அதை 1954 ஆம் ஆண்டில் பிரதமர் ஜவஹர்லால் நேரு முன்னிலையில் துணைத் தலைவர் டாக்டர் எஸ்.ராதாகிருஷ்ணன் முறையாகத் திறந்து வைத்தார். ஜெர்மன் கலை வரலாற்றாசிரியர் ஹெர்மன் கோய்ட்ஸ் (1898-1976) அதன் முதல் காப்பாட்சியாளர் ஆனார்.
ஜெய்ப்பூர் இல்லத்தில் உள்ள காட்சிக்கூடத்தில் இந்திய சிற்பங்கள் காட்சிக்கு வைக்கப்பட்டுள்ளன. 65 இந்திய சிற்பங்கள் ஐந்து அறைகளில் காட்சியில் உள்ளன. அவை டெபி பிரசாத் ராய் சவுத்ரி, ராம் கிங்கர் பைஜ், சங்கோ சவுத்ரி, தன்ராஜ் பகத் மற்றும் சர்பாரி ராய் போன்ற 31 கலைஞர்களால் உருவாக்கப்பட்டவையாகும்.
2009 ஆம் ஆண்டில், நவீன கலைக்கூடத்தின் ஒரு புதிய பிரிவு திறக்கப்பட்டது, தற்போதுள்ள கலைக்கூடத்திற்கு கிட்டத்தட்ட ஆறு மடங்கு இடம் சேர்ந்துள்ளது. மேலும் ஒரு புதிய அரங்கம், ஒரு முன்னோட்ட அரங்கம், பாதுகாப்பு ஆய்வகம், நூலகம் மற்றும் கல்விப் பிரிவு மற்றும் ஒரு சிற்றுண்டிச்சாலை உள்ளிட்டவை இங்கு உள்ளன.
ஆதாரங்கள்
அஹ்ல்தாக், அர்னிகா. " என்ஜிஎம்ஏவில் காப்பகத்திற்கும் கண்காட்சி மண்டபத்திற்கும் இடையிலான கலைப்படைப்புகள் ". எம்ஃபில் டிஸ். ஜவஹர்லால் நேரு பல்கலைக்கழகம், 2015.
மேலும் காண்க
பகுப்பு:தில்லி அருங்காட்சியகங்கள் பகுப்பு:Coordinates on Wikidata பகுப்பு:இந்திய அருங்காட்சியகங்கள் பகுப்பு:உத்தரப் பிரதேசத்திலுள்ள அருங்காட்சியகங்கள் பகுப்பு:இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள்
சு. இராசரத்தினம்
வாழ்க்கைச் சுருக்கம்
இராசரத்தினம் யாழ்ப்பாண மாவட்டத்தில் கோப்பாயில் 1884 சூலை 4 இல், சுப்பிரமணியம் என்பவருக்குப் பிறந்தார். அச்சுவேலியில் திருமணம் புரிந்தார். இவருக்கு மூன்று ஆண் பிள்ளைகள் (சரவணபவானந்தன், கதிரேசு, சற்குணானந்தன்), நான்கு பெண் பிள்ளைகள் (கனகாம்பிகை, யோகாம்பிகை, திலகவதி, மங்கையற்கரசி).
சமூகப் பணி
1923 டிசம்பர் 1 இல் சேர் பொன்னம்பலம் இராமநாதன், சேர் வைத்திலிங்கம் துரைச்சாமி போன்றோரின் ஆதரவுடன் ஆரம்பிக்கப்பெற்ற சைவ வித்தியாபிவிருத்திச் சங்கத்தின் (இந்துபோர்ட்) வளர்ச்சியிலே முக்கிய பங்காற்றினார். அதன் முகாமையாளராகவும் செயலாளராகவும் அதன் ஆரம்பகாலத்திலிருந்து நீண்டகாலம் பணியாற்றியவர். வழக்கறிஞராக விளங்கிய அவர், தேடிவந்த உயர் பதவிகளையெல்லாம் உதறித்தள்ளிவிட்டு முழுநேர ஊழியராக, சைவ வித்தியா விருத்திச்சங்கத்துடன் ஒன்றித்தார். இதனால் "இந்து போர்ட்' என்றால் சு.இராசரத்தினத்தையே குறிப்பதாக அமைந்தது. யாழ்ப்பாணக் குடாநாடு, முல்லைத்தீவு, பதுளை, நாவலப்பிட்டி, புத்தளம், மன்னார், கிளிநொச்சி, வவுனியா, ஊர்காவற்றுறை உட்பட நெடுந்தீவு முதலான இடங்களில் 174 சைவப் பாடசாலைகள், 7 ஆங்கிலப் பாடசாலைகள், 16 பன்னவேலைப் பாடசாலைகள், தற்காலிக அங்கீகாரத்துடனான மேலும் 63 பாடசாலைகள், 2 அநாதை இல்லங்கள், ஓர் ஆசிரியர் பயிற்சிக் கலாசாலை என்பவற்றை சைவவித்தியா விருத்திச் சங்க நிர்வாகத்தின் மூலம் உருவாக்கி இயங்கச் செய்தார்.  1928 அக்டோபரில் திருநெல்வேலியில் சைவாசிரியர் பயிற்சி நிறுவனம் இவரது முயற்சியால் உருவானது.
சட்டசபை உறுப்பினர்
இராசரத்தினம் 1924 தேர்தலில் வடமாகாண மத்திய தொகுதியில் போட்டியிட்டு இலங்கை சட்டவாக்கப் பேரவை உறுப்பினராகத் தேர்ந்தெடுக்கப்பட்டு ஏழாண்டுகள் பதவியில் இருந்தார்.
அக்காலத்தில் சைவர்களுக்குத் தீமையாக நடைமுறையில் இருந்த பல சட்டங்களைத் திருத்தியமைக்கக் காரணமாயிருந்தார். கிறித்தவப் பள்ளிகளுக்கு அருகில் சைவப்பள்ளிகள் அமைக்கவும், சைவப் பள்ளிகளுக்கு உதவி நன்கொடை பெற்றுத்தரவும் அக்காலகட்டத்தைய சட்டசபை காரணமாயமைந்தது. 1930 இல் ஆண்களுக்கும் பெண்களுக்குமான இரு அநாதை விடுதிகளும் கல்வி கற்பதற்கு பாடசாலை வசதிகளும் இவரது முயற்சியால் உருவாகின.
மறைவு
இராசரத்தினம் 1970 மார்ச் 12 இல் காலமானார்.
மேற்கோள்கள்
பகுப்பு:இலங்கைத் தமிழ் அரசியல்வாதிகள் பகுப்பு:யாழ்ப்பாணத்து நபர்கள் பகுப்பு:1884 பிறப்புகள் பகுப்பு:1970 இறப்புகள் பகுப்பு:இலங்கை சட்டசபை உறுப்பினர்கள்
இந்தோனேசியாவில் சுற்றுலா
வலது|thumb| உலகின் செறிவான கடல் பல்லுயிரியலில் ஒன்றான ராஜா ஆம்பட். இந்தோனேசியாவில் சுற்றுலா (Tourism in Indonesia) என்பது இந்தோனேசிய பொருளாதாரத்தின் ஒரு முக்கிய அங்கமாகும். அத்துடன் அதன் அந்நிய செலாவணி வருவாயின் குறிப்பிடத்தக்க ஆதாரமாகவும் இருக்கிறது. 2017ஆம் ஆண்டில் உலகச் சுற்றுலாத் துறையில் இந்தோனேசியா 20வது இடத்தில் இருந்தது. இது உலகின் மிக வேகமாக வளர்ந்து வரும் ஒன்பதாவது சுற்றுலாத் துறையாகவும், ஆசியாவில் மூன்றாவது வேகமாக வளர்ந்து வரும் மற்றும் தென்கிழக்கு ஆசியாவில் வேகமாக வளர்ந்து வரும் சுற்றுலா இடமாகவும் உள்ளது.
வளர்ச்சி
2018 ஆம் ஆண்டில், உலகின் 10 நகரங்களில் தென்பசார், ஜகார்த்தா மற்றும் பத்தாம் ஆகியவை சுற்றுலாவில் வேகமாக வளர்ச்சியடைந்துள்ளன. முறையே 32.7, 29.2 மற்றும் 23.3 சதவீதம். மொத்த உள்நாட்டு உற்பத்தியில் 8 சதவீதத்தை சுற்றுலாத் துறையிலிருந்து அடைய நாடு திட்டமிட்டுள்ளது. மேலும் 2019க்குள் சுமார் 20 மில்லியன் பார்வையாளர்களை ஈர்க்கும் நோக்கத்தையும் கொண்டுள்ளது. சுற்றுலாத்துறை சரக்கு மற்றும் சேவை ஏற்றுமதி துறைகளில் 4வது இடத்தில் உள்ளது.
பார்வையாளர்கள்
thumb| இந்தோனேசியாவின் [[பாலி|பாலியில் பரோங் போன்ற செறிவான மற்றும் வண்ணமயமான நடன நிகழ்ச்சிக் கலாச்சாரத்தைக் கொண்டுள்ளது.]] 2019 ஆம் ஆண்டில், இந்தோனேசியா 16.10 மில்லியன் வெளிநாட்டு சுற்றுலாப் பயணிகளின் வருகையைப் பதிவுசெய்தது. இது 2018ஐ விட 1.9 சதவீதம் அதிகரித்துள்ளது. 2015ஆம் ஆண்டில், இந்தோனேசியாவிற்குள் 9.73 மில்லியன் சர்வதேச பார்வையாளர்கள் வருகை புரிந்தனர். சராசரியாக 7.5 இரவுகளில் விடுதிகளில் தங்கியிருந்தனர. மேலும் அவர்களின் வருகையின் போது ஒரு நபருக்கு சராசரியாக 1,142 அமெரிக்க டாலர் அல்லது ஒரு நாளைக்கு ஒரு நபருக்கு 152.22 அமெரிக்க டாலர் செலவிட்டனர். சிங்கப்பூர், மலேசியா, சீனா, ஆத்திரேலியா மற்றும் யப்பான் ஆகியவை அதிக அளவில் இந்தோனேசியாவிற்கு வருகை தரும் முதல் ஐந்து ஆதார நாடுகளாகும்.
புதிய திட்டங்கள்
2016 ஆம் ஆண்டில், அதிகமான வெளிநாட்டு முதலீட்டாளர்களை தங்கள் நாட்டுக்கு அதிக அளவில் ஈர்ப்பதன் மூலம் சுற்றுலா வளர்ச்சியில் அரசாங்கம் அதிக முதலீடு செய்வதாக தெரிவிக்கப்பட்டது. அரசாங்கம் 10 இடங்களுக்கு பின்வருமாறு முன்னுரிமை அளித்துள்ளது: போரோபுதூர், நடு சாவகம்; மண்டலிகா, மேற்கு நுசா தெங்கரா ; லாபன் பாஜோ, கிழக்கு நுசா தெங்கரா; புரோமோ-தெங்கர்-செமரு, கிழக்கு சாவகம்; ஆயிரம் தீவுகள், ஜகார்த்தா; தோபா, வடக்கு சுமாத்ரா; வகாடோபி, தென்கிழக்கு சுளாவேசி; தன்சங் லெசுங், பந்தன்; மொரோடாய், வடக்கு மளுக்கு; மற்றும் தஞ்சங் கெலாயாங், பெலிதுங். போன்றவை தி ஜகார்த்தா போஸ்டில் மேற்கோள் காட்டப்பட்டுள்ளபடி, 2019 ஆம் ஆண்டின் இறுதிக்குள் உள்நாட்டு சுற்றுலாப் பயணிகளால் 275 மில்லியன் பயணங்களை அரசாங்கம் இலக்காகக் கொண்டுள்ளது. அரசாங்கம் சாத்தியமான முதலீட்டாளர்களிடமிருந்து உறுதிகளைப் பெற்றுள்ளது. 10 பகுதிகளில் 3 இடங்களில் தங்குமிடம், கடற்கரை, சுற்றுச்சூழல் சுற்றுலா வசதிகள் போன்ற துறைகளில் மொத்தம் 70 மில்லியன் அமெரிக்க டாலர்கள் முதலீடு செய்வதற்கு முடிவெடுத்துள்ளது. லோன்லி பிளானட் என்ற பயண தளத்தின் முதல் 10 நாடுகளின் பட்டியலில் இந்தோனேசியா ஏழாவது இடத்தில் உள்ளது. டிரிப் அட்வைசர் என்ற பயண தளத்தால் 2018 ஆம் ஆண்டில் உலகின் முதல் 25 இடங்களில் நாடு நான்காவது இடத்தில் இருந்தது. thumb| இந்தோனேசியாவில் அதிகம் பார்வையிடப்பட்ட சுற்றுலா தலமாக [[போரோபுதூர் விளங்குகிறது. ]]
வலது|thumb| அற்புதமான இந்தோனேசியா சின்னத்துடன் [[கருடா இந்தோனேசியா விமானம்]] thumb| போரோபுதூர் அமன்ஜிவோ விடுதியிலிருந்து ஒரு பார்வை. வலது|thumb| [[மேற்கு சுமாத்திரா|மேற்கு சுமத்திராவின் புக்கிடிங்கியின் சியானோக் பள்ளத்தாக்கு]] thumb| [[கொமோடோ டிராகன்|கொமோடோ தேசிய பூங்காவில் கொமோடோ டிராகன்]] வலது|thumb| வடக்கு சுமத்ராவின் லூசர் தேசிய பூங்காவில் [[சுமத்ராவின் உராங்குட்டான்|சுமத்ராவின் உராங்குட்டான் தாயும் அதன் குட்டியும்]] thumb| கிழக்கு சாவகத்தில் [[புரோமோ மலை|புரோமோ மற்றும் செமேரு மலைகள்]] வலது|thumb| [[தோபா ஏரி, வடக்கு சுமத்திராவின் மெரெக்கிலிருக்கும் உலகின் மிகப்பெரிய எரிமலை ஏரியின் பரந்த காட்சி]] வலது|thumb| [[இராமாயணம் வயங் வோங் பிரம்பானான் கோவிலில் ஜாவானீஸ் நடன நிகழ்ச்சி.]]
வெளி இணைப்புகள்
பகுப்பு:சுற்றுலா பகுப்பு:சுற்றுலாத் தலங்கள் பகுப்பு:இந்தோனேசிய சுற்றுலாத்தலங்கள்
மயுங் கோபால்
மயுங் கோபால் மலை *(Mayung Kopal) வங்காளதேசத்தின் காக்ராச்சாரி மலை மாவட்டத்தில் அமைந்துள்ள சுற்றுலாத் தலங்களில் ஒன்றாகும். மயுங் கோபால் மலை கடல் மட்டத்திலிருந்து 1208 அடி உயரத்தில் உள்ளது.
அமைவிடம்
காக்ராச்சாரி மலை மாவட்டத்திற்கு உட்பட்ட பேரச்சரா ஒன்றியத்தில் மயுங் கோபால் மலை அமைந்துள்ளது. குறிப்பாக சாகசத்தை விரும்புவோரின் சுற்றுலா தலங்களில் ஒன்றாக இந்த மலை திகழ்கிறது. மயுங் கோபால் மலையின் உச்சியில், திரிபுரி பழங்குடி மக்கள் வசிக்கின்றனர். மலைவாழ் மக்களை செங்குத்தான பாதையில் கொண்டு செல்வதில் சிரமம் ஏற்பட்டதால், சிட்டகாங் மலைப்பாதை மேம்பாட்டு வாரியம் 2015 ஆம் ஆண்டு இந்த மலையில் படிக்கட்டுகளை கட்டியது. இந்த மலையின் உச்சியை அடைய 300 படிகட்டுகள் ஏற வேண்டும். இப்படிக்கட்டுகள் படிப்படியாக உயரமான மலையை நோக்கி செல்கின்றன.
மேற்கோள்கள்
பகுப்பு:வங்காளதேசத்தின் புவியியல்
விதேக முக்தி
உசாத்துணை
பகுப்பு:இந்திய மெய்யியல் பகுப்பு:இந்துத் தத்துவங்கள் பகுப்பு:இந்து சமயம் பகுப்பு:இந்து தொன்மவியல் பகுப்பு:வைதிக மெய்யியல்கள்
சென்னை வேணுகோபாலசாமி கோயில்
சென்னை வேணுகோபாலசாமி கோயில் தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேணுகோபால் சுவாமி, ராதா ருக்மணி அம்மாள் சன்னதிகளும், கங்கையம்மன், விநாயகர், வள்ளி தேவ சேனா சமேத சுப்ரமணியர், நவகிரகம். உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் உரியடி திருவிழா முக்கிய திருவிழாவாக நடைபெறுகிறது. ஆடி மாதம் 3வது நாள் அம்மன் கூழ்வார்த்தல் திருவிழாவாக நடைபெறுகிறது.
மேற்கோள்கள்
பகுப்பு:சென்னை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தென்கரைக்கோட்டை (ஊர்)
தென்கரைக்கோட்டை (Tenkaraikottai) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643490. இது தென்கரைகோட்டை ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாப்பிரெட்டிப்பட்டியில் இருந்து 13 கிலோமீட்டர் தொலைவிலும் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1,337 வீடுகளும் 5,142 மக்களும் வாழ்கின்றனா். இதில் 2,603 ஆண்களும் 2,539 பெண்களும் ஆவா்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
காகபுருடர் ஞானம்
காகபுருடர் ஞானம் என்னும் நூல் 16ஆம் நூற்றாண்டில் வாழ்ந்த காகபுருடர் என்பவரால் இயற்றப்பட்டது. இதில் 79 எண்சீர்விருத்தங்கள் உள்ளன.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள்
காட்டுபாவா பள்ளிவாசல்
காட்டுபாவா பள்ளிவாசல் என்பது தமிழ்நாட்டின் புதுக்கோட்டை மாவட்டத்தில் உள்ள ஒரு முக்கியமான இசுலாமிய பள்ளிவாசல் ஆகும். இதனை காட்டுபாவா தர்கா எனவும் அழைக்கின்றனர்.‌
இங்கு பாவா பக்ருதீன் அவ்லியா என்பவரின் சமாதி உள்ளது. இவரை காட்டுபாவா அழைத்துள்ளனர்.
காட்டுபாவா பள்ளிவாசல் 17-ஆம் நூற்றாண்டில் ஆற்காட்டு நவாப்பால் கட்டப்பட்டது என்கின்றனர். இங்கு நடத்தப்படும் கந்தூரி விழா மிகவும் புகழ்பெற்றதாகும்.
போர்வை பெட்டி
சந்தனக்கூடு விழாவின் போது பள்ளிவாசலில் இருந்து போர்வை பெட்டி நல்லூர் கிராமத்திற்கு எடுத்து செல்லப்படுகிறது. அங்கு வாழும் இந்துக்கள் போர்வை பெட்டிக்கு வரவேற்பு அளித்து சிறப்பு பூஜைகள் நடத்துகின்றனர். போர்வை பெட்டியை கொண்டு வரும் இசுலாமியர்களுக்கு விருந்து வைக்கின்றனர். பின்னர் போர்வையை தர்காவிற்கு எடுத்து வந்து பாவா மீது போர்வையை போர்த்துகின்றனர்.
மேற்கோள்கள்
பகுப்பு:புதுக்கோட்டை மாவட்டத்திலுள்ள பள்ளிவாசல்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பிலாடூன் (திரைப்படம்)
பிலாடூன் (Platoon) 1986 ஆம் ஆண்டு வெளிவந்த ஆங்கில மொழித் திரைப்படமாகும்.பிரபல ஹாலிவுட் இயக்குநர் ஒலிவர் ஸ்டோன் இயக்கத்தில் வெளிவந்த இத்திரைப்படம் 4 ஆஸ்கார் விருதுகளைப் பெற்றதும் குறிப்பிடத்தக்கது.
வகை
போர்ப்படம்
கதை
அமெரிக்க இராணுவ வீரரான கிறிஸ் டெய்லர் (சார்லி ஷீன்) கிழக்கு வியட்னாமில் கார்ட்னெர் மற்றும் 25 ஆம் படைப்பிரிவருடன் வந்திறங்குகின்றார்.அங்கு போர் புரிந்து கொண்டிருந்த தனது ஏனைய அமெரிக்கப் படையினரைச் சந்தித்துக் கொள்ளும் இவர்கள் பார்னெ என்பவன் தலைமைப் பீடத்தில் வியட்னாமிய கிராமங்களுக்குள் தாக்குதல்களை மேற்கொள்கின்றனர்.இவர்களை எதிரிகள் பலமுனைகளிலும் தாக்கி அழித்தனர்.இச்சம்பவத்திற்குப்பின்னர் ஆட்திரம் அடையும் பார்னெ மற்றும் பல அமெரிக்கப் படையினர் பொது மக்களை கொல்வத்ம் இளம் வயதுப் பெண்களை பாலியல் கொட்மைகளுக்கு உற்படுத்தவும் முயல்கின்றனர்.இவற்றைப் பார்த்து கோபம் கொள்ளும் கிறிஸ் டெய்லர் இவர்களை அவ்வாறு செய்ய விடாது தகுக்கின்றான்.இதன் பின்னர் பல எதிரிகளின் பாசறைகளைக் கைப்பற்றவும் செய்கின்றனர்.அங்கு காவலில் ஈடுபட்டிருக்கும் பொழுது இவர்களின் எதிரிப் படையான வியட்னாமின் மக்கள் படையான வடக்கு வியட்னாமியப் படையினரால் பலமுறை தாக்குதலுக்கு உற்படுத்தப்படுகின்றனர்.இதன் பின்னரும் பார்னே கோபம் கொண்டு வியட்னாமியப் பொது மக்கள் மீதான தனது தாக்குதல்களை நிறுத்தாது இருக்கும்பொழுது கிறிஸால் சுட்டு வீழ்த்தப்படுகின்றான்.இவர்களது படைப்பிரிவினர் பலரின் இழப்புகளிற்குப் பின்னர் கிறிஸும் இன்னொரு படை வீரனும் தப்பி விமானம் மூலம் அமெரிக்காவிற்கு அழைத்துச் செல்லப்படுகின்றனர்.
External links
பகுப்பு:ஆங்கிலத் திரைப்படங்கள் பகுப்பு:1986 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:அமெரிக்கத் திரைப்படங்கள்
கே. சி. நடராஜா
'''கே. சி. நடராஜா''' (பிறப்பு: சூன் 19, 1918 கரவெட்டி, யாழ்ப்பாணம்) இலங்கையில் பிரபல குற்றவியல் சட்டத்தரணியாக விளங்கியவர். இவர் நைஜீரியா நாட்டின் சட்டமா அதிபராகவும், பெர்முடா நாட்டில் உயர்நீதிமன்ற நீதியரசராகவும் பணியாற்றியிருக்கிறார்.
அரசியலில்
1952 ஆம் ஆண்டின் பொதுத்தேர்தலில் இவர் பருத்தித்துறை தேர்தல் தொகுதியில் சுயேச்சை வேட்பாளராகப் போட்டியிட்டுத் தோல்வியுற்றார்.
வெளி இணைப்புக்கள்
பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் வழக்கறிஞர்கள் பகுப்பு:1918 பிறப்புகள்
கந்தக குளோரைடு ஐம்புளோரைடு
கந்தக குளோரைடு ஐம்புளோரைடு (Sulfur chloride pentafluoride) என்பது SF5Cl என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஐம்புளோரோசல்பைடு (SF5) வேதி வினைக்குழுவைப் பெற்றுள்ள பிற சேர்மங்களைப் போலவே இதுவும் அறை வெப்பநிலையில் நிறமற்ற வாயுவாகவும் அதிக நச்சுத் தன்மையுடனும் காணப்படுகிறது. C4v சீரொழுங்கு கொண்ட எண்முக வடிவமைப்பினை இச்சேர்மம் ஏற்றுள்ளது. கரிமச் சேர்மங்களுடன் SF5 வேதிவினைக்குழுவை சேர்ப்பதற்கு ஏற்ற வினைப்பொருளாக, கந்தக குளோரைடு ஐம்புளோரைடு மட்டுமே வர்த்தகரீதியாகக் கிடைக்கின்றது.